|  |  |
| --- | --- |
| 28.03.2019.  NORAKSTS | Nr. 3/8 |

###### GROZĪJUMI JELGAVAS PILSĒTAS DOMES 2017.GADA 23.NOVEMBRA LĒMUMĀ NR.13/5 “PROJEKTA “MĀCĪBU VIDES UZLABOŠANA JELGAVAS VALSTS ĢIMNĀZIJĀ UN JELGAVAS TEHNOLOĢIJU VIDUSSKOLĀ” IESNIEGUMA IESNIEGŠANA”

(ziņo I.Škutāne)

**Atklāti balsojot: PAR – 9** (R.Vectirāne, V.Ļevčenoks, M.Buškevics, D.Olte, I.Bandeniece, A.Garančs, R.Šlegelmilhs, J.Strods, I.Jakovels), **PRET –** 2 (L.Zīverts, G.Kurlovičs), **ATTURAS** – 2 (S.Stoļarovs, A.Eihvalds),

Saskaņā ar 2018.gada 13.jūlijā starp Centrālo finanšu un līgumu aģentūru un Jelgavas pilsētas domi noslēgto Vienošanos par Eiropas Savienības fonda projekta īstenošanu Nr.  8.1.2.0/17/I/029, Jelgavas pilsētas dome īsteno projektu “Mācību vides uzlabošana Jelgavas Valsts ģimnāzijā un Jelgavas Tehnoloģiju vidusskolā” (turpmāk – projekts).

Projekta kopējās izmaksas ir 14 478 405.00 *euro*, no tām6 315 161.00 *euro* (43.62%)irEiropas Reģionālās attīstības fonda finansējums, 683 962.52 *euro* (4.72 %) ir valsts budžeta dotācija pašvaldībām un 7 479 281.48 *euro* (51.66%)ir Jelgavas pilsētas pašvaldības līdzfinansējums.

Īstenojot projekta aktivitāti ”Būvdarbi Jelgavas Valsts ģimnāzijā, Mātera ielā 44, Jelgavā” ir identificētas būvdarbu apjomu izmaiņas un papildu būvdarbi, kas nepieciešami Jelgavas Valsts ģimnāzijas ēkas kvalitatīvai pārbūvei. Būvdarbu izmaiņu un papilddarbu rezultātā projekta kopējās izmaksas palielinās par 1 212 700.25 *euro.*

Lai nodrošinātu projekta īstenošanu,

**JELGAVAS PILSĒTAS DOME NOLEMJ:**

Izdarīt Jelgavas pilsētas domes 2017.gada 23.novembra lēmumā Nr. 13/5 “Projekta “Mācību vides uzlabošana Jelgavas Valsts ģimnāzijā un Jelgavas Tehnoloģiju vidusskolā” iesnieguma iesniegšana” (turpmāk – lēmums) šādus grozījumus:

1. Aizstāt lēmuma 1.punktā:
   1. skaitli “13 265 704.75”ar skaitli “14 478 405.00”;
   2. skaitli “47.61” ar skaitli “43.62”;
   3. skaitli “5.16” ar skaitli “4.72”;

1.4. skaitli “6 266 578.23” ar skaitli “7 479 281.48”;

1.5. skaitli “47.23” ar skaitli “51.66”.

1. Aizstāt lēmuma 2.punktā skaitli “6 765 703.75” ar skaitli ”7 978 404.00”.

Domes priekšsēdētāja vietniece (paraksts) R.Vectirāne

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2019.gada 28.martā